
Teitl y modwl: Cylch 1 Astudiaethau Proffesiynol ac Addysgegol: Ymchwilio i’r Dysgu: beth, sut a pham rwy’n  addysgu?

Teitl ar aseiniad: Dadansoddiad a gwerthusiad critigol o’r offeryn ymchwil ‘Graddfa Leuven’.

Targedau o’r aseiniad blaenorol:

1. [bookmark: _GoBack]Defnyddio Cysill i wirio gramadeg a sillafu er mwyn sicrhau cywirdeb.
2. Trafod dyfyniadau mewn mwy o ddyfnder er mwyn dangos gwell dealltwriaeth.
3. Defnyddio mwy o ffynonellau academaidd e.e. llyfrau ac erthyglau.
	

Cyflwyniad 

‘Rwyf am drafod;
· addysgeg y Cyfnod Sylfaen(CS), gan ganolbwyntio ar chwarae rôl yn benodol. 
· dadansoddiad’r Raddfa Leuven
· cyfarwyddo gyda phwrpas a rôl moeseg mewn ymchwil 
· trafod yr hyn rydw i wedi ei ddarganfod drwy arsylwi plant gan ddefnyddio’r raddfa Leuven.
· ateb y cwestiwn ymchwil sydd yn cyd-fynd gyda’r fideo.

Ar gyfer yr aseiniad yma, rwyf wedi dewis defnyddio fideo rhif 3. Y cwestiwn ymchwil sydd yn cyd-fynd gyda’r fideo yma yw; “i ba raddau y mae’r amgylchedd chwarae rôl yn darparu cyfleoedd ar gyfer ymglymiad a dysgu disgyblion?”. Mae tri disgybl ynghlwm â’r fideo. Eisteddai’r tri disgybl yn yr ardal chwarae rôl asiant teithio. Amlyga’r fideo bod gan y tri  ddealltwriaeth glir o’r hyn sydd yn ddisgwyliedig ohonynt yn yr ardal yma. 
Mewn dosbarth CS ceir nifer o wahanol ardaloedd gwahanol sy’n rhoi cyfleoedd i’r disgyblion ddysgu gwahanol sgiliau. Gelwir hyn yn ddarpariaeth barhaus; “teachers designate parts of the classroom to support different areas of learning” (Estyn,2017). Penderfyna’r disgyblion ym mha ardal maent yn dymuno chwarae ynddo. Yn ôl Estyn ym 2017, mae hyn yn cael ei adnabod fel “child-initiated learning”. Mae chwarae rôl yn ran annatod o’r CS, fel y dywedir yn llawlyfr ‘Chwarae/dysgu Rhyngweithiol’ gan Lywodraeth Cymru; “Trwy gymryd rhan mewn gweithgareddau llawn dychymyg, bydd plant yn cael cyfle i actio rolau a phrofiadau sy’n bwysig iddyn nhw. “ (Llywodraeth Cymru, 2008). Drwy weithredu’r ddarpariaeth barhaus yma  rhoddir rhyddid i ddisgyblion ddewis sut y byddant yn dysgu ac yn yr un modd mae’r athrawon yn cyfateb i ofynion y llywodraeth i sicrhau bod plant yn cael y cyfle i fod “yn greadigol a dychmygus” yn ogystal â chael “cyfleoedd dysgu gweithredol sy’n adeiladu ar brofiadau blaenorol”(Llywodreth Cymru,2015).

Adolygiad Llenyddiaeth

Prif addysgeg y CS yma yng Nghymru yw i ddysgu drwy chwarae; “Drwy eu chwarae, bydd plant yn ymarfer a chadarnhau eu dysgu “ (Llywodraeth Cymru,2015).Er mwyn i hyn weithio yn llwyddiannus mae angen arferion eraill ar yr athrawon i gynllunio chwarae y gall y disgyblion ddygsu ohonynt.
 Yn y ddogfen ‘Addysgeg Dysgu ac Addysgu’ gan Lywodraeth Cymru, nodir sut y mae’r  llywodraeth yn diffinio’r gair  “addysgeg” o fewn y CS; “Defnyddir y term ‘addysgeg’ i gyfeirio at y berthynas gymhleth rhwng dysgu ac addysgu”. (Llywodraeth Cymru,2008) Nodir hefyd bod addysgeg yn golygu cydweithio gyda’r disgyblion, gan ymateb i anghenion unigolion, 
a  bod yn ymarferwyr sydd yn;
· hwyluso’r dysgu 
· denfyddio dulliau priodol
· myfyrio yn barhaus er mwyn sichau gwelliant. (Llywodraeth Cymru, 2008)

Yn ôl Llywodraeth Yr Alban, drwy ystyried addysgeg mae’n galluogi addysgwyr i wneud y canlynol; 
1. Bod yn ymwybodol o’r effaith yr ydym yn ei gael ar blant.
2. Sicrhau ein bod yn cwestiynu pam, a gwneud hynny yn aml.
3. Bod yn addysgwyr sydd yn myfyrio. 
								(Llywodraeth Yr Alban, 2005) 
Diffinir y gair addysgeg gan Lywodraeth Yr Alban fel a ganlyn;
“Pedagogy is about learning, teaching and development, influenced by the cultural, social and political values and principles we have for children in Scotland, and underpinned
by a strong theoretical and practical base.”   Yma mae Llywodraeth Yr Alban yn cyfuno nifer o nodweddion pwysig o fewn addysg, datblygiad yr athrawon a’r disgyblion, diwylliant, dylanwadau cymdeithasol a gwleidyddol yn ogystal â nodi y dylai hyn oll gael ei gefnogi gan dystiolaeth ddamcaniaethol ac ymarferol. 

Yma yng Nghymru, mae’r llywodraeth wedi rhannu addysgeg y CS  i bedair rhan, gwelir hyn ar wefan GWE,2019

1.Darpariaeth Barhaus
2.Darpariaeth wedi’i chyfoethogi
3.Darpariaeth wedi’i ffocysu
4.Dysgu yn yr awyr agored. 

Mae’r dull yma o rannu elfennau o addysgeg y CS i bedair rhan yn hwyluso dealltwriaeth ymarferwyr. Mae’r addysgeg yma y mae’r llywodraeth yn bwysleisio, yn cael ei roi ar waith mewn ysgolion, ac mae Estyn yn cydnabod y defnydd o’r addysgegau yma fel arfer efeithiol. Gwelir ar wefan Estyn, fod Ysgol Brychdyn wedi cael eu cydnabod am eu gwaith da drwy adael i’r disgyblion arwain eu dysgu; “Cyflwynodd athrawon y cyfnod sylfaen gyfleoedd lle byddai disgyblion yn meddwl am eu syniadau, a’u rhannu, ynghylch pa weithgareddau o fewn y testun roeddent eisiau eu harchwilio mewn meysydd darpariaeth” (Estyn,2019).  Un damcaniaethwraig y buasai yn cytuno gyda’r ffordd yma o addysgu a dysgu yw Maria Montessori. Mewn dosbarth Montessori buasai’r plant yn gwneud penderfyniadau creadigol o ran eu dysgu eu hunain. Rôl yr athro yw cynnig gweithgareddau addas ar eu cyfer a fydd yn arf i symud y broses yn ei flaen; “Children have the freedom to engage in their own learning experience and the Montessori teacher is there to support the child throughout this process.”  (AMI,2020)	. 
	Ar wefan Estyn gwelir nifer o enghreifftiau sydd yn trafod amgylchedd dysgu o ran sut ymdeimlad y mae’r athrawon yn ei greu yn eu hystafell ddosbarth/ ysgol. Un enghraifft o hyn yw ‘Llandrillo yn Rhos Primary School’. Mae’r ysgol yn dangos arfer effeithiol yn y ffordd maent wedi creu amgylchedd addysgol sydd o fudd i ddisgyblion. “Mae’r amgylchedd dysgu awyr agored a datblygiad medrau cymdeithasol yn hybu datblygiad llawer o fedrau” (Estyn 2016) Yn ôl  Estyn, mae’r amgylchedd yn ysgogi’r disgyblion ac mae’n ddeniadol i’r llygaid, yn ogystal dywedwyd bod y disgyblion yn ddiogel ac yn hapus i ddysgu yno.  Mae addysgu yn yr awyr agored yn un strategaeth sydd yn cael ei ddefnyddio er mwyn creu amgylchedd dysgu effeithiol. Ar eu gwefan, dywed y “Council for Learning Outside the Classroom’ (CLOtC); “Learning outside the classroom supports the development of healthy and active lifestyles.” (CLOtC,2020). Mae Kim Thomas mewn erthygl yn ‘The Guardian’, yn cyflwyno safbwynt sy’n gytuno â hyn; “Field trips gave children the opportunity to acquire greater confidence and leadership skills” (Thomas,2012). Yma mae Thomas yn egluro bod dysgu tu allan i’r dosbarth yn ffordd efeithiol o gyflwyno sgiliau ychwanegol i blant.

Methodoleg

Un ffordd o fesur llesiant a chyfranogiad plant yw’r Raddfa Leuven. Ceir dwy wahanol raddfa; un ar gyfer lleisant ac un ar gyfer ymglymiad. Dyma ddiffinad Cyngor Northumberland (2017) o’r ddwy raddfa; “Well-being refers to feeling at ease, being spontaneous and free of emotional tensions…… Involvement refers to being intensely engaged in activities”. Mae gan Raddfa Leuven fel pob arf ymchwilio arall, fuddiannau a gwendidau. Yn sesiwn 6, nodir rhai ohonynt. I ddechrau, Gaddfa Leuven yn ddefnyddiol i wneud asesiadau ar blant lle mae pryder amdanynt (Morgan,2020).   Hynny yw o ran eu hymddygiad, eu lles neu eu gallu. Gall hyn fod o fudd i athro am ei fod yn dangos rhannau clir i’r raddfa sydd yn rhwydd i’w hadnabod mewn ymddygiad plentyn. Yn ogystal gallwch ddod i gasgliad eithaf clir wrth ddefnyddio’r raddfa. Un gwendid sydd gan  Raddfa Leuven yw bod perygl iddo droi yn rhestr wirio arall i’r  athro.(Morgan,2020).Os nad yw’n cael ei defnyddio yn effeithiol gall fod yn weithred arwynebol, lle ‘does dim yn cael ei wneud os yw’r plentyn yn sgorio yn isel ar y raddfa. Yn ogystal, gan bod dwy raddfa arwahân mae’n heriol ymuno’r graddfeydd.  Mae’n ddigon posibl y buasai disgybl yn gallu perfformio yn eithriadol o dda ar y raddfa lles ond bod ymlymiad y disgybl yna yn isel iawn. O ganlyniad, mae’n anodd cymharu’r disgybl, a dod i gasgliad o ran ei berfformiad yn y dasg.  

Cyn mynd ati i ddefnyddio’ Graddfa Leuven fe wnes i;
· Ymchwilio i wahanol ddulliau o asesu plant, gan edrych ar wefanau gwahanol oedd yn awgrymu sut i greu arsylwad efeithiol. 
· Darllen canllawiau BERA 2018 yn fras er mwyn cael syniad o’r hyn oedd yn ddisgwyliedig ohonof fel ymchwiliwr. 

Trafodaeth a chanfyddiadau

Mae moeseg yn chwarae rôl flaenllaw mewn ymchwil o fewn addysg; “all educational research should be conducted within an ethic of respect“ (BERA,2018). Er mwyn sicrhau bod yr ymchwil rydych yn ei gynnal yn foesegol gywir mae nifer o bethau sydd angen eu cyflawni. Dyma enghreifftiau;

1.Sicrhau caniatad/cydsyniad
2. Bod gan unrhyw un yr hawl i dynnu yn ôl 
3.Sicrhau bod dim niwed yn cael ei achosi i unrhyw un o’r cyfranogwyr. 
4. Cyfrinachedd/anhysbysrwydd a storio data
									(Sesiwn 3,2020)

Pe bawn i wedi gallu cynnal yr ymchwil mewn ystafell ddosbarth buaswn wedi gwneud yr hyn rydw i am ei drafod yn y rhan yma

Yng nghanllawiau BERA ‘Ethical Guidelines for Educational Researchers’, dywedir; “It is normally expected that participants’ voluntary informed consent to be involved in a study will be obtained at the start of the study” (BERA, 2018). Yn amlwg, nid yw’r disgyblion y byddaf yn eu harsylwi yn mynd i allu rhoi caniatad eu hunain, felly bydd rhaid i mi gael caniatad rhaint/warchodwr; “Researchers and participants should negotiate consent within relationships of mutual trust” (BERA,2018). Yna, buaswn yn ysgrifennu llythyr/ffurflen i’r rhiant/warchodwr, yn gofyn caniatad i’w plentyn gymryd rhan yn yr ymchwlil. Mae hefyd yn bwysig fy mod yn sicrhau cydsyniad y plant. Gallaf wneud hyn drwy ofyn i’r disgyblion ddangos bawd i fyny neu lawr er mwyn nodi eu cyfranogiad/cydsyniad. Yna, defnyddio sticeri coch(anghytuno) a gwyrdd (cytuno) er mwyn arddangos hyn ar eu siwmperi. 
Mae angen i mi hefyd gadw mewn côf bod gan unrhyw berson sydd yn cymryd rhan yn yr ymchwil yr hawl i dynnu allan ar unrhyw adeg; “Researchers should recognise the right of all participants to withdraw from the research for any or no reason, and at any time, and participants should be informed of this right.” (BERA,2018). Mae angen i mi hefyd sicrhau bod y disgyblion yn ymwybodol o hyn ar ddechrau’r ymchwil, gan eu bod yn ifanc  Buaswn yn sicrhau fy mod yn ail-adrodd drwy gydol yr ycmhwil bod ganddynt yr hawl i dynnu yn ôl. 
	
Cyn dechrau’r ymchwil, mae’n ddyletswydd arnaf i adnabod unrhyw risgiau all achosi niwed i’r cyfranogwyr. Os oes unrhyw risg, mae angen i mi gynllunio er mwyn lleihau’r risg, yn ogystal â hysbysu rhiant/warchodwr y plentyn; “Researchers should make known to the participants (or their guardians or responsible others) any predictable disadvantage or harm potentially arising from the process or reporting of the research” (BERA,2018). Mae hefyd yn ddyletswydd ar yr ymchwilydd i wneud newidiadau yn ystod yr ymchwil os oes niwed emosiynol neu gorfforol yn cael ei wneud i unrhyw un o’r cyfranogwyr; “Researchers should immediately reconsider any actions occurring during the research process that appear to cause emotional or other harm”. (BERA,2018). Yn olaf, mae angen i mi sicrhau fy mod yn cadw unrhyw fanylion personol am y cyfranogwyr sydd yn cael rannu gyda mi yn breifat ac yn gyfrinachol. Gallaf wneud hyn drwy sicrhau fy mod yn storio’r wybodaeth ar wefan ddiogel fel ‘One Drive’ y brifysgol yn hytrach na chadw’r wybodaeth ar fy nghyfrifiadur personol; “Researchers should ensure that data are kept securely” (BERA,2018).  
	
Yn dilyn arsylwi’r clip fideo o’r tri disgybl yn chwarae rôl rydw i wedi dod i gasgliad cadarn fod chwarae rôl yn rhoi nifer healeth o gyfleodd i ddisgyblion ymglymu yn yr hyn maent yn ei wneud, yn ogystal â rhoi cyfleoedd dysgu euraidd.   Yn ystod y fideo mae’r disgyblion yn esgus bod yn asiantwyr teithio yn trefnu tripiau i’r cwsmer sydd yn dymuno mynd ar wyliau i Japan. Mae gan y tri disgybl rôlau cadarn, ac maent yn ymwybodol iawn o rhain ac yn ymateb yn hynod aeddfed i’w gwahanol rôlau.  Mae’r disgyblion yn cael cyfleoedd i ddatblygu eu sgiliau llythrennedd am eu bod angen ysgrifennu gwybodaeth am y cwsmer a’r trip. Maent hefyd yn datblygu eu sgiliau llafar am eu bod yn gorfod cyfathrebu gyda’i gilydd trwy gydol y weithgaredd. Yn ogystal, mae’r disgyblion yn dysgu am wahanol atyniadau sydd ar gael yn Japan gyda’r drên gyflym yn enghraifft amlwg. Yn olaf, mae’r disgyblion yn datblygu sgiliau bywyd, o gyfathrebu yn gwrtais gyda chwsmeriiad a sut i ddelio gyda chwsmeriiad a phobl yn gyffredinol. 

Casgliad ac argymhellion

Yn ystod yr aseiniad yma, rydw i wedi ymchwilio ymhellach i addysgeg y CS, gan ddarganfod bod addysgeg y CS yma yng Nghymru yn cael ei rannu i 4 adran. Mae hefyd yn bwysig nodi bod disgyblion y CS yn dysgu drwy chwarae, sydd wedi ei gynllunio gan yr athro. Rwyf bellach hefyd wedi ymgyfarwyddo gyda chanllaiwiau BERA ac yn ymwybodol o’r prif bethau sydd angen eu cyflawni cyn cynnal ymchwiliad gyda plant. Cefais y cyfle yn ogystal i ddefnyddio Gaddfa Leuven i arsylwi grwp bychain o blant. O ran fy ymchwil, credaf bod nifer o gryfderau ond hefyd wendidau. I ddechrau, credaf fy mod wedi ymchwilio yn ddigonol cyn gwneud fy ymchwil o ran beth fuasai yn ddisgwyliedig ohonnaf pe bawn wedi cael y cyfle i fynd i’r dosbarth. Fe wnes i greu amserlen arsylwi effeithiol (gweler atodiad 1). Roedd hwn yn arf hynod werthfawr i mi tra yn cwblhau fy arsylwad. Credaf fy mod wedi cynnwyyn y fideo mor wahanol i’w gilydd. Yn bersonol roedd cynnwys adran C sgôr gyfartalog yn ffordd effeithiol i mi wybod ble oedd y disgyblion ar  Raddfa Leuven. Roedd chwarae rôl yn amlwg yn dod yn naturiol i ddisgybl A a B, ond roedd cyfnodau ble roedd disgybl C yn cael trafferth i ymglymu’n llwyr i’r weithgaredd. Gweler fy  arsylwadau ar y disgyblion mewn mwy o fanylder yn Atodiad A.  Ar y cyfan roedd y disgyblion yn mwynhau’r hyn roedden nhw’n ei wneud. Mae’r ymchwil yma wedi cael effaith arnaf fel darpar athrawes am ei fod wedi gwneud i mi feddwl pa mor ddefnyddiol yw chwarae rôl o fewn y CS. Mae’n cyfateb i ofynion y Llywodraeth o ran gadael i’r disgyblion arwain eu dysgu a gadael iddynt fod yn greadigol yn ogystal â rhoi’r cyfle yma iddynt ddysgu mewn darpariaeth barhaus. 
 Drwy ymchwilio i chwarae rôl yn y CS fe wnes i ddod ar draws llawer o wybodaeth am addysgu yn yr awyr agored. Yn y dyfodol buaswn yn hoffi ymchwilio mwy i mewn i’r ffordd yma o addysgu plant.  Y ddamcaniaeth y buswn yn hoffi ymchwilio ymhellach iddo yw; 
‘A yw addysgu yn yr awyr agored yn cael effaith wahanol ar ddisgyblion o wahanol alluoedd?’. Fy rheswm am ddewis hyn yw fy mod wedi gweld yr effaith bositif yr oedd dysgu yn yr awyr agored yn gael ar rai disgyblion  pan roeddwn ar fy mhrofiad mewn ysgol. 

Nifer y geiriau= 2312














































Atodiad 1- Amserlen Arsylwi gwag
Cwestiwn Ymchwil: I ba raddau y mae’r amgylchedd chwarae rôl yn darparu cyfleoedd ar gyfer ymglymiad a dysgu disgyblion?
Enw’r ymchwilydd: Miriam Catrin Lennon-Jones
Dyddiad: 12fed o Fai 2020
Cyd-destun y wers: 3 disgybl yn chwarae rôl asiant teithio yn yr ardal chwarae rôl. Mae hi’n ddiwedd y tymor ac maent wedi bod yn astudio’r wlad Japan. Mae dau ddisgybl yn gweithio yn y ‘swyddfa’ ac un ‘cwsmer’ sydd eisiau trefnu tripiau tra a rei wyliau yn Japan. 
Blwyddyn: Derbyn
Adran A- Lefel o Ymglymiad

	Lefel o ymglymiad
ar Raddfa Leuven
	Eithriadol o isel (1)
	Isel (2)
	Canolradd (3)
	Uchel (4)
	Eithriadol o uchel (5)

	Arsylwadau (bob 1 munud)
	1
	2
	3
	4
	1
	2
	3
	4
	1
	2
	3

Nodiadau Ychwanegol
Disgybl A- 
Disgybl B- 
Disgybl C





	

	Lefel o lesiant ar Raddfa Leuven
	Eithriadol o isel (1)
	Isel (2)
	Canolradd (3)
	Uchel (4)
	Eithriadol o uchel (5)

	Arsylwadau (bob 1 munud)
	1
	2
	3
	4
	1
	2
	3
	4
	1

	Disgybl C
	
	
	
	
	
	
	
	
	
	
	
	
	
	
	
	
	
	
	
	


		


		
		Adran B- Llesiant 
Nodiadau Ychwanegol
Disgybl A- 
Disgybl B- 
Disgybl C- 








					
					
				Adran C- Sgôr CyfartalogAdran A
Sgôr cyfartalog disgybl A=
Sgôr cyfartalog Disgybl B=
Sgôr cyfartalog Disgybl C=
Adran B
Sgôr cyfartalog disgybl A= 
Sgôr cyfartalog Disgybl B=
Sgôr cyfartalog Disgybl C=

Atodiad 2- Amserlen arsylwi wedi’i lenwi
Cwestiwn Ymchwil: I ba raddau y mae’r amgylchedd chwarae rôl yn darparu cyfleoedd ar gyfer ymglymiad a dysgu disgyblion?
Enw’r ymchwilydd: Miriam Catrin Lennon-Jones
Dyddiad: 12fed o Fai 2020
Cyd-destun y wers: 3 disgybl yn chwarae rôl asiant teithio yn yr ardal chwarae rôl. Mae hi’n ddiwedd y tymor y maent wedi bod yn astudio’r wlad Japan. Mae dau ddisgybl yn gweithio yn y ‘swyddfa’ ac un ‘cwsmer’ sydd eisiau trefnu tripiau a rei wyliau yn Japan. 
Blwyddyn: Derbyn
Adran A- Lefel o Ymglymiad

	Lefel o ymglymiad
O’r Raddfa Leuven
	Eithriadol o isel (1)
	Isel (2)
	Canolradd (3)
	Uchel (4)
	Eithriadol o uchel (5)

	Arsylwadau (bob 1 munud)
	1
	2
	3
	4
	1
	2
	3
	4
	1
	2
	3
	4
	1
	2
	3
	4
	1
	2
	3
	4

	Disgybl C
	
	
	
	
	
	
	
	
	
	
	
	
	
	
	
	
	
	
	
	


Nodiadau Ychwanegol
Disgybl A- Mae’r disgybl yma yn rheoli’r chwarae. Mae’n brysur trwy gydol y 4 munud yn trefnu trip i’r cwsmer. Nidoes un eiliad ble nad yw’n brysur yn gwnued rhywbeth. 
Disgybl B- Mae’r disgybl yma yn ymglymu gyda’r weithgaredd ond gan mai ef yw’r cwsmer, nid yw yn gwneud llawer o ran y weithgaredd. Mae cyfnod ble nad yw’n dweud dim am tua 45 eiliad. Mae’n ymateb yn dda i bob cwestiwn sydd yn cael ei ofyn iddo. 
Disgybl C- Ar ddechrau’r fideo nid yw’r disgybl yma yn gwneud llawer o ran y weithgaredd. Mae’n gadael i ddisgybl A gymryd drosodd. Yn hanner olaf y fideo, mae’r disgybl yma yn dangos cynnydd eithriadol ac yn ysgrifennu nodyn o gadanrhâd i’r  cwsmer heb i’r arweinydd ei hatgoffa.





	

	Lefel o lesiant ar  Raddfa Leuvan
	Eithriadol o isel (1)
	Isel (2)
	Canolradd (3)
	Uchel (4)
	Eithriadol o uchel (5)

	Arsylwadau (bob 1 munud)
	1
	2
	3
	4
	1
	2
	3
	4
	1
	2

		Adran B- Llesiant 
Nodiadau Ychwanegol
Disgybl A- Mae’r disgybl yma ar y cyfan yn dangos mwynhad yn y weithgaredd.
Disgybl B- Mae’r disgybl yma yn amlwg yn wir fwynhau y weithgaredd. Mae ganddo wên ar ei wyneb trwy gydol y weithgaredd. Mae’n chwerthin, ac yn ymateb yn hapus i lawer o ddigwyddiadau yn ystod y weithgaredd. 
Disgybl C- Nid yw’r disgybl yma yn dangos llawer o emosiwn o gwbl trwy gydol y weithgaredd. Mae’r disgybl yn ymddangos yn eithaf swil a di-hyder. Wedi dweud hyn, pan mae’r disgybl yma yn cael ei chyfle mae hi i weld yn ymuno ac yn mwynhau. 








					
					
				   Adran C- Sgôr CyfartalogAdran B
Sgôr cyfartalog disgybl A= 4.5
Sgôr cyfartalog Disgybl B=5
Sgôr cyfartalog Disgybl C=3.25
Adran A
Sgôr cyfartalog disgybl A= 5
Sgôr cyfartalog Disgybl B= 3.5
Sgôr cyfartalog Disgybl C=3.25

